section_heading: Zemljopis
paragraph_text: Stockholms län graniči na zapadu sa županijama Uppsala län i Södermanlands län, a okružuju ga Baltičko more i jezero Mälaren, koje je sa svojom površinom od 1.140 km² treće jezero po veličini u Švedskoj (druga dva su Vänern 5.648 km² i Vättern 1.893 km²). U sastav županije ulaze švedske pokrajine Uppland i Södermanland. Županija ima 1.912.787 stanovnika i time je najmnoguljudnija švedska županija. Ukupna površina županije iznosi 6.519 km², što je 1,4% od ukupne površine Švedske, a gustoća naseljenosti je 289 stanovnika/km².